Bumm.sk | Nincs nyugdíj Kramatorszkban és Szlovjanszkban
Nincs nyugdíj Kramatorszkban és Szlovjanszkban
2014. május 19. hétfő - 19:16
Az ukrán kormány úgy határozott, hogy leállítja a nyugdíjak és egyéb szociális juttatások, valamint a közalkalmazotti bérek kifizetését a Donyeck megyei Kramatorszk és Szlovjanszk városokban - jelentette be hétfőn Arszen Avakov belügyminiszter kijevi sajtótájékoztatóján.
A tárca vezetőjének indoklása alapján az említett két donyecki városban uralkodó rossz biztonsági állapotok miatt gyakorlatilag lehetetlenné vált a állami juttatások és bérek kifizetése. Avakov közlése szerint pénzszállító autókat rabolnak ki fegyveresek Szlovjanszkban és Kramatorszkban.
A miniszter hozzátette, hogy a bankszámlákra átutalt pénzek mindaddig a számlákon maradnak, amíg nem áll helyre a pénzintézetek normális működése.
Közölte, hogy az intézkedés lehetetlenné teszi, hogy a szeparatisták megkaparintsák és saját céljaikra felhasználják ezeket az állami költségvetésből származó összegeket, valamint így tudják szavatolni a banki alkalmazottak biztonságát.
Kiemelte, hogy az ukrán kormány ezt a döntést megelőző lépésként tette. Nem zárta ki, hogy hasonló intézkedést hoznak más olyan településeken is, ahol rendbontások vannak, és ahol a szeparatisták ellen terrorellenes művelet zajlik.
Phjongcshang 2018 - Hosszabbításban aranyérmes az orosz férfi jégkorong-válogatott
Phjongcshang 2018 - Német arany és holtverseny a férfi négyes bobosoknál
Időjárás - Csípős hideg lesz az ország egész területén
Phjongcshang 2018 - Svéd aranyérem női curlingben
Kína eddig felszívta a világ szemetét – ennek vége
Épp csak kijózanodott a cellában, megint ittas vezetésen kapták
Autót lopott Pjongcsangban a kanadai síakrobata
Keleten a legdrágább a víz